تورکیه پرزیدنتی رجب طیب اردوغان یئنی‌کاپیدا تشکیل اولونان ایستانبول گنج‌لر فستیوا‌لی‌نین آچیلیشیندا چیخیش ائتدی.
پرزیدنت چیخیشیندا هئچ کیمی یادلاشدیرمادیق‌لارینی سؤیله‌دی و: "بیز 80 میلیونون کؤنلونو قازانماغا چالیشیریق. بونا نایل اولاجاغیق. بو گون بیزیمله اولمایان‌لار، صاباح بیزیمله برابر آددیملایا بیلرلر" ایفاده‌لرینی ایشلتدی.
تروریزمله موباریزه عملیات‌لارینا دا توخونان اردوغان: "اگر بعضی‌لری بیزی ناراحات ائدیرسه، بیر گئجه غفلتن گله بیلریک. هر کس اؤز یئرینی بیله‌جک، هئچ کیم بو میللته قارشی سهو ایشلر گؤرمه‌یه‌جک" شکلینده دانیشدی.
سونرا تورکیه پرزیدنتی فنرباخچا کلوبونون "هدف 1 میلیون عضو" ایستندینی گزدی.
اردوغانی "فنرباخچا" کلوبونون پرزیدنتی عزیز ییلدیریم و فوتبولچولار وولکان دمیرل و موسی سو قارشیلادی‌لار.
